pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-ปลัด พม. กำชับ จนท.เร่งช่วยเหลือชายวัย 58 ปี ป่วยเป็นโรคเก๊าท์ ข้อต่อตามร่างกายบวมเป็นก้อนขนาดใหญ่ อาศัยอยู่กับภรรยาวัย 54 ปี ที่ทำหน้าที่เป็นเสาหลักหาเลี้ยงครอบครัว ที่ จ.ชัยนาท
วันศุกร์ที่ 19 พฤษภาคม 2560
ปลัด พม. กําชับ จนท.เร่งช่วยเหลือชายวัย 58 ปี ป่วยเป็นโรคเก๊าท์ ข้อต่อตามร่างกายบวมเป็นก้อนขนาดใหญ่ อาศัยอยู่กับภรรยาวัย 54 ปี ที่ทําหน้าที่เป็นเสาหลักหาเลี้ยงครอบครัว ที่ จ.ชัยนาท
ปลัด พม. กําชับ จนท.เร่งช่วยเหลือชายวัย 58 ปี ป่วยเป็นโรคเก๊าท์ ข้อต่อตามร่างกายบวมเป็นก้อนขนาดใหญ่ อาศัยอยู่กับภรรยาวัย 54 ปี ที่ทําหน้าที่เป็นเสาหลักหาเลี้ยงครอบครัว ที่ จ.ชัยนาท
วันนี้ (19 พ.ค. 60) เวลา 08.00 น. ที่กระทรวงการพัฒนาสังคมและความมั่นคงของมนุษย์ สะพานขาว กรุงเทพฯนายไมตรี อินทุสุต ปลัดกระทรวงการพัฒนาสังคมและความมั่นคงของมนุษย์ (ปลัด พม.)เป็นประธาน การประชุมศูนย์ปฏิบัติการกระทรวงการพัฒนาสังคมและความมั่นคงของมนุษย์ (ศปก.พม.) ครั้งที่ 632/2557-2560 เพื่อรับทราบปัญหาทางสังคมต่างๆ ที่เกิดขึ้นในแต่ละวัน และร่วมหาแนวทางการแก้ไขปัญหาและการป้องกันปัญหาดังกล่าว โดยมีผู้บริหารและผู้แทนจากหน่วยงานในกระทรวงฯ เข้าร่วมประชุม
นายไมตรีกล่าวว่า จากกรณีหญิงวัย 54 ปี ต้องทําหน้าที่เป็นเสาหลักของครอบครัว รับจ้างทํางานก่อสร้าง เพื่อหารายได้จุนเจือครอบครัว อีกทั้งต้องเลี้ยงดูสามีวัย 58 ปี ที่ป่วยเป็นโรคเก๊าท์ ไม่สามารถทํางานได้ สภาพมือ เท้า หัวเข่า ขา และข้อต่อตามร่างกายบวมปูดเป็นก้อนขนาดใหญ่ มีแผลกดทับทั่วร่างกาย ครอบครัวมีฐานะยากจนไม่มีเงินเพียงพอค่ารักษาพยาบาล ที่อําเภอสรรคบุรี จังหวัดชัยนาท นั้น ตนได้กําชับให้พัฒนาสังคมและความมั่นคงของมนุษย์จังหวัดชัยนาท (พมจ.ชัยนาท) และหน่วยงานที่เกี่ยวข้องในพื้นที่สังกัดกระทรวงการพัฒนาสังคมฯเร่งลงพื้นที่เยี่ยมบ้านเพื่อตรวจสอบข้อเท็จจริง และประเมินทางสังคมของครอบครัวดังกล่าว พร้อมให้การช่วยเหลือในเบื้องต้นตามภารกิจของกระทรวงการพัฒนาสังคมฯ พร้อมมอบสิ่งของเครื่องใช้ที่จําเป็น และประสานความร่วมมือกับหน่วยงานที่เกี่ยวข้องในพื้นที่ช่วยเหลือดูแลในเรื่องการรักษาพยาบาลของชายดังกล่าวอย่างใกล้ชิดในระยะยาว อีกทั้ง ให้คําแนะนําปรึกษา ในเรื่องการส่งเสริมการประกอบอาชีพ เพื่อสร้างรายได้ที่เพียงพอและมั่นคงในระยะยาว สามารถเลี้ยงดูครอบครัวได้
นายไมตรีกล่าวเพิ่มเติมว่า สําหรับกรณีพบเด็กชายวัย 5 ขวบ พิการซ้ําซ้อน ร่างกายผอมซูบ มีน้ําหนักเพียง 8 กิโลกรัม แขนขาลีบ เท้าผิดรูป และป่วยเป็นโรคลิ้นหัวใจรั่ว หลอดเลือดตีบ ลมชัก และหูมีน้ําไหลตลอดเวลา อาศัยอยู่กับแม่วัย 28 ปี ทั้ง 2 ชีวิต อาศัยในเพิงสังกะสีสภาพเก่าทรุดโทรม ครอบครัวมีฐานะยากจน อาศัยรับจ้างทํางานถักทอ เพื่อหาเงินจุนเจือครอบครัว แต่รายได้ไม่เพียงพอค่ารักษาพยาบาล ที่อําเภอตากฟ้า จังหวัดนครสวรรค์ ตนได้กําชับให้พัฒนาสังคมและความมั่นคงของมนุษย์จังหวัดนครสวรรค์ (พมจ.นครสวรรค์) และหน่วยงานที่เกี่ยวข้องในพื้นที่สังกัดกระทรวงการพัฒนาสังคมฯเร่งลงพื้นที่เยี่ยมบ้าน เพื่อตรวจสอบข้อเท็จจริง และประเมินทางสังคมของครอบครัวดังกล่าว พร้อมให้การช่วยเหลือในเบื้องต้นตามภารกิจด้านเด็กและคนพิการของกระทรวงการพัฒนาสังคมฯ และมอบสิ่งของเครื่องใช้ที่จําเป็น และประสานความร่วมมือกับหน่วยงานที่เกี่ยวข้องในพื้นที่ช่วยเหลือดูแล ในเรื่องการรักษาพยาบาลของเด็กชายดังกล่าวอย่างใกล้ชิดในระยะยาว อีกทั้ง ให้คําแนะนําปรึกษาในเรื่องการส่งเสริมอาชีพแก่ผู้เป็นแม่ เพื่อสร้างรายได้ที่เพียงพอและมั่นคงในระยะยาว สามารถเลี้ยงดูครอบครัวได้
รัฐบาลไทย-ข่าวทำเนียบรัฐบาล-รองปลัดจุลพงษ์ฯ นำคณะกรรมการและผู้บริหาร CoRE และ TARA ประเทศไทย ร่วมประชุมหารือความร่วมมือด้านหุ่นยนต์และระบบอัตโนมัติ ณ กรุงโตเกียว ประเทศญี่ปุ่น
วันพุธที่ 25 ธันวาคม 2562
รองปลัดจุลพงษ์ฯ นําคณะกรรมการและผู้บริหาร CoRE และ TARA ประเทศไทย ร่วมประชุมหารือความร่วมมือด้านหุ่นยนต์และระบบอัตโนมัติ ณ กรุงโตเกียว ประเทศญี่ปุ่น
นายจุลพงษ์ ทวีศรี รองปลัดกระทรวงอุตสาหกรรม เป็นหัวหน้าคณะและประธานผู้แทนฝั่งไทยในกลุ่มอุตสาหกรรมหุ่นยนต์และระบบอัตโนมัติ (CoRE , TARA) ณ กรุงโตเกียว ประเทศญี่ปุ่น พร้อมร่วมศึกษาดูงาน International Robot Exhibition 2019
เมื่อวันที่ 16-21 ธันวาคม 2562 นายจุลพงษ์ ทวีศรี รองปลัดกระทรวงอุตสาหกรรม เป็นหัวหน้าคณะและประธานผู้แทนฝั่งไทยในกลุ่มอุตสาหกรรมหุ่นยนต์และระบบอัตโนมัติ (CoRE , TARA)ในการประชุมร่วมกับคณะผู้บริหารสมาคมนักธุรกิจด้านระบบหุ่นยนต์และระบบอัตโนมัติของประเทศญี่ปุ่น (JARSIA) เป็นการประชุมครั้งที่ 2/2562 ณ กรุงโตเกียว ประเทศญี่ปุ่น พร้อมร่วมศึกษาดูงาน International Robot Exhibition 2019
ในการนี้นายทองชัย ชวลิตพิเชฐ ผู้อํานวยการสํานักงานเศรษฐกิจอุตสาหกรรม และนางเพ็ญวิภา ไตรศิริพานิช ผู้อํานวยการกองนโยบายอุตสาหกรรมรายสาขา 1 ร่วมเดินทางไปกับคณะในครั้งนี้ด้วย ซึ่งการประชุมครั้งนี้ได้ข้อสรุปแนวทางความเป็นไปได้ของการจัดการเกี่ยวกับการพัฒนาธุรกิจอุตสาหกรรมหุ่นยนต์และระบบอัตโนมัติร่วมกันให้เกิดขึ้นทั้งในประเทศไทยและกลุ่มประเทศอาเซียน ตั้งแต่การแลกเปลี่ยนการพัฒนาบุคลากรและเทคโนโลยีขั้นสูง รวมไปถึงการจัดการหาแนวทางการวางแผนการดําเนินงานให้เกิดกิจกรรมขึ้นจริงในทางปฏิบัติ เพื่อความเป็นมิตรทางธุรกิจ และส่งเสริมการพัฒนาบุคลากรในกลุ่ม System Integrator อย่างมีประสิทธิภาพ โดยกําหนดให้จัดตั้งคณะอนุกรรมการฝ่ายละ 3 ท่านเพื่อดําเนินการเรื่องดังกล่าว และกําหนดการประชุมในครั้งถัดไปเพื่อติดตามความก้าวหน้า ณ ประเทศไทยในเดือนมิถุนายน 2563
รัฐบาลไทย-ข่าวทำเนียบรัฐบาล-แถลงการณ์ นายกรัฐมนตรี สถานการณ์ “พายุโซนร้อนปาบึก”
วันศุกร์ที่ 4 มกราคม 2562
แถลงการณ์ นายกรัฐมนตรี สถานการณ์ “พายุโซนร้อนปาบึก”
แถลงการณ์ นายกรัฐมนตรี สถานการณ์ “พายุโซนร้อนปาบึก” 4 มกราคม 2562
พ่อแม่พี่น้องชาวไทยที่รัก ทุกท่าน
นายกรัฐมนตรีได้รับรายงานสถานการณ์จากศูนย์บัญชาการป้องกันและบรรเทาสาธารณภัยแห่งชาติ กระทรวงมหาดไทย มาอย่างต่อเนื่อง ทราบว่าพายุโซนร้อน “ปาบึก” ที่มีความเร็วลมรอบศูนย์กลาง 65 กิโลเมตร/ชั่วโมง เคลื่อนที่ด้วยความเร็ว 13 กิโลเมตร/ชั่วโมง ได้เข้าสู่ฝั่งบริเวณจังหวัดนครศรีธรรมราช คาดว่าจะเคลื่อนที่เข้าปกคลุมจังหวัดสุราษฎร์ธานีต่อไปทําให้ให้ภาคใต้มีฝนตกเป็นบริเวณกว้าง มีฝนตกหนักถึงหนักมากในหลายพื้นที่ ซึ่งอาจทําให้เกิดน้ําท่วมฉับพลัน น้ําป่าไหลหลาก และดินโคลนถล่มได้
นายกรัฐมนตรีมีความห่วงใยพี่น้องประชาชน และเจ้าหน้าที่จากทุกหน่วยงาน ทั้งพลเรือน ตํารวจ ทหาร อาสาสมัคร และจิตอาสา เป็นอย่างยิ่ง โดยขอเป็นกําลังใจให้กับทุกคน ขอให้มั่นใจและร่วมมือกันปฏิบัติงานตามแผนที่ได้วางเอาไว้ แต่ต้องสามารถปรับเปลี่ยน หรือประยุกต์ใช้ ให้สอดคล้องกับสถานการณ์ในแต่ละพื้นที่ด้วย เพื่อบรรเทาความเดือดร้อนให้กับพี่น้องประชาชนให้ได้มากที่สุดและทั่วถึง
ทั้งนี้ นายกรัฐมนตรีจะติดตามสถานการณ์และกํากับดูแล การปฏิบัติงานของศูนย์บัญชาการป้องกันและบรรเทาสาธารณภัยแห่งชาติ ผู้ว่าราชการจังหวัดภาคใต้ทุกจังหวัด และทุกหน่วยงานที่เกี่ยวข้อง อย่างใกล้ชิดและต่อเนื่อง ตามที่ได้มอบอํานาจให้ดําเนินการไปแล้ว เพื่อให้เกิดเอกภาพ ความประสานสอดคล้อง และมีประสิทธิภาพให้มากที่สุด เพื่อนําพาพี่น้องประชาชนผู้ประสบภัยทุกครัวเรือนให้สามารถผ่านพ้นช่วงเวลาแห่งความยากลําบาก กลับสู่สภาวะปกติให้ได้โดยเร็วที่สุด
--------------------------------------------------
รัฐบาลไทย-ข่าวทำเนียบรัฐบาล-“สคร. ดันการลงทุนรัฐวิสาหกิจปี 2561 โตกว่า 47% ขับเคลื่อนเศรษฐกิจและการลงทุนต่อเนื่อง”
วันพุธที่ 29 พฤศจิกายน 2560
“สคร. ดันการลงทุนรัฐวิสาหกิจปี 2561 โตกว่า 47% ขับเคลื่อนเศรษฐกิจและการลงทุนต่อเนื่อง”
การลงทุนของรัฐวิสาหกิจในช่วง 9 เดือนแรกของปี 2560 ขยายตัวร้อยละ 9.2 ซึ่งมีส่วนสําคัญในการสนับสนุนให้เศรษฐกิจขยายตัวในปี 2560
นายเอกนิติ นิติทัณฑ์ประภาศ ผู้อํานวยการสํานักงานคณะกรรมการนโยบายรัฐวิสาหกิจ เปิดเผยว่า การลงทุนของรัฐวิสาหกิจในช่วง 9 เดือนแรกของปี 2560 ขยายตัวร้อยละ 9.2 ซึ่งมีส่วนสําคัญในการสนับสนุนให้เศรษฐกิจขยายตัวในปี 2560 ในช่วงที่ใช้จ่ายภาคเอกชนยังไม่ฟื้นตัวเต็มที่ โดยในการประชุมเร่งรัดการเบิกจ่ายงบลงทุนของรัฐวิสาหกิจ รองนายกรัฐมนตรี (นายสมคิด จาตุศรีพิทักษ์) ได้มอบนโยบายให้รัฐวิสาหกิจให้ความสําคัญกับการดําเนินการลงทุนและเร่งเบิกจ่ายงบลงทุนในไตรมาส 4/2560 เพื่อจะช่วยสร้างความเชื่อมั่น และสนับสนุนให้เศรษฐกิจไทยขยายตัวได้อย่างต่อเนื่องต่อไป
อัตราการขยายตัว ปี 2559 9 เดือนแรกของปี 2560
GDP (% yoy) 3.2 3.8
การลงทุนรัฐวิสาหกิจ (% yoy) 10.0 9.2
นายชาญวิทย์ นาคบุรี รองผู้อํานวยการ สคร. ในฐานะโฆษก สคร. กล่าวเพิ่มเติมว่า ในปี 2561 การลงทุนของรัฐวิสาหกิจยังคงมีส่วนสําคัญในการขับเคลื่อนเศรษฐกิจอย่างต่อเนื่อง ทั้งนี้ กรอบงบลงทุนของรัฐวิสาหกิจในปีงบประมาณ 2561 เท่ากับ 796,337 ล้านบาท เพิ่มขึ้นร้อยละ 52 จากปีก่อนหน้า โดยกรอบงบลงทุนของรัฐวิสาหกิจที่อยู่ในการกํากับดูแลของ สคร. จํานวน 45 แห่ง เท่ากับ 506,162 ล้านบาท เพิ่มขึ้นร้อยละ 47 จากปีก่อนหน้า ซึ่งรัฐวิสาหกิจที่มีงบลงทุนขนาดใหญ่ เช่น การรถไฟแห่งประเทศไทย การรถไฟฟ้าขนส่งมวลชนแห่งประเทศไทย บริษัท ปตท. จํากัด (มหาชน) และการไฟฟ้าฝ่ายผลิตแห่งประเทศไทย
นายเอกนิติ นิติทัณฑ์ประภาศ ผู้อํานวยการ สคร. กล่าวสรุปว่า เพื่อให้การลงทุนรัฐวิสาหกิจช่วยขับเคลื่อนเศรษฐกิจไทยได้อย่างต่อเนื่อง และเพิ่มขีดความสามารถในการแข่งขันของประเทศ รองนายกรัฐมนตรี (นายสมคิด จาตุศรีพิทักษ์) ได้มอบนโยบายให้รัฐวิสาหกิจ (1) ปรับปรุงแผนและประมาณการเบิกจ่ายงบลงทุนให้สะท้อนกับความสามารถในการเบิกจ่ายได้ตามจริง โดยให้คํานึงถึงการเบิกจ่ายที่เป็น Front-Loaded และการเบิกจ่ายที่ไม่เป็นไปตามแผนในปี 2560 ที่จะต้องผูกพันมาเบิกจ่ายในปี 2561 (2) เร่งรัดการเบิกจ่ายงบลงทุนให้ไม่น้อยกว่าร้อยละ 95 ของกรอบงบลงทุน ตามที่คณะรัฐมนตรีกําหนด (3) ให้คณะกรรมการรัฐวิสาหกิจกํากับดูแลการเบิกจ่ายงบลงทุนให้เป็นไปตามเป้าหมาย และพิจารณากําหนดตัวชี้วัดและค่าเป้าหมายของการเบิกจ่ายงบลงทุนในการประเมินผู้บริหารสูงสุดของรัฐวิสาหกิจ รวมทั้งกําชับให้รัฐวิสาหกิจที่มีงบลงทุนขนาดใหญ่เร่งรัดการเบิกจ่ายงบลงทุนในระยะเวลาที่เหลือของปี 2560 ที่เหลืออีก 1 เดือน ให้เป็นไปตามเป้าหมายที่กําหนดไว้ด้วย และให้รัฐวิสาหกิจขนาดใหญ่ที่มีความเข้มแข็งทางการเงินปรับแผนการพัฒนากิจการในเชิงรุกเพื่อเป็นแกนนําในการพัฒนาประเทศ
รัฐบาลไทย-ข่าวทำเนียบรัฐบาล-สถานเอกอัครราชทูต ณ กรุงโดฮา ร่วมกับชมรมคนไทยในกาตาร์ ได้ร่วมกันแจกจ่ายถุงยังชีพ จำนวน 50 ชุด แก่คนไทยในกาตาร์ที่ได้รับผลกระทบจาก COVID-19 [กระทรวงการต่างประเทศ]
วันพุธที่ 15 เมษายน 2563
สถานเอกอัครราชทูต ณ กรุงโดฮา ร่วมกับชมรมคนไทยในกาตาร์ ได้ร่วมกันแจกจ่ายถุงยังชีพ จํานวน 50 ชุด แก่คนไทยในกาตาร์ที่ได้รับผลกระทบจาก COVID-19 [กระทรวงการต่างประเทศ]
สถานเอกอัครราชทูต ณ กรุงโดฮา ร่วมกับชมรมคนไทยในกาตาร์ ได้ร่วมกันแจกจ่ายถุงยังชีพ จํานวน 50 ชุด แก่คนไทยในกาตาร์ที่ได้รับผลกระทบจาก COVID-19
เมื่อวันที่ ๑๓ เมษายน ๒๕๖๓ สถานเอกอัครราชทูต ณ กรุงโดฮา ร่วมกับชมรมคนไทยในกาตาร์ โดยนายนพดล เพ็งล่อง ประธานคณะกรรมการชมรมคนไทยในกาตาร์ ได้ร่วมกันแจกจ่ายความช่วยเหลือจํานวน ๕๐ ชุด แก่คนไทยในกาตาร์ที่ได้รับผลกระทบจาก COVID-19 เพื่อการยังชีพชั่วคราวและตามความจําเป็นเร่งด่วน
ทั้งนี้ หากมีชุมชนไทยที่มีความจําเป็นอย่างมากในเรื่องอาหาร และประสงค์ขอรับความช่วยเหลือเร่งด่วน โปรดติดต่อสถานเอกอัครราชทูตฯ โดยการส่งข้อความผ่าน Facebook: สถานเอกอัครราชทูต ณ กรุงโดฮา หรือทาง Email: consular.DOH@mfa.mail.go.th
รัฐบาลไทย-ข่าวทำเนียบรัฐบาล-นายกรัฐมนตรีขอให้เด็กและโค้ชทีมฟุตบอลเยาวชนหมูป่าอะคาเดมี่ ทั้ง 13 คน นำประสบการณ์ที่ผ่านมาเป็นพลังในการดำเนินชีวิต เป็นบุคคลที่มีคุณภาพ ช่วยเหลือและตอบแทนสังคม
วันอังคารที่ 16 ตุลาคม 2561
นายกรัฐมนตรีขอให้เด็กและโค้ชทีมฟุตบอลเยาวชนหมูป่าอะคาเดมี่ ทั้ง 13 คน นําประสบการณ์ที่ผ่านมาเป็นพลังในการดําเนินชีวิต เป็นบุคคลที่มีคุณภาพ ช่วยเหลือและตอบแทนสังคม
ทีมหมูป่าอะคาเดมี่ 13 ชีวิตเข้าพบนายกรัฐมนตรี มอบรางวัล “Asia Game Changer Awards” ให้นายกรัฐมนตรี เผยเป็นรางวัลมอบแก่ผู้ทํางานสร้างความเปลี่ยนแปลงที่ดี - แรงบันดาลใจสู่คนทั่วโลก เป็นครั้งแรกของประเทศไทยที่ได้รับรางวัลนี้
วันนี้ (16 ตุลาคม 2561) เวลา 09.40 น. ณ ห้องรับรอง ตึกบัญชาการ 1 ทําเนียบรัฐบาล ก่อนการประชุมคณะรัฐมนตรี (ครม.) นายวิษณุ เครืองาม รองนายกรัฐมนตรี พร้อมด้วย นายวีระ โรจน์พจนรัตน์ รัฐมนตรีว่าการกระทรวงวัฒนธรรมและประธานกรรมการสื่อสร้างสรรค์ กรณีถ้ําหลวง จังหวัดเชียงราย คุณหญิงปัทมา ลีสวัสดิ์ตระกูล กรรมการโอลิมปิกสากล นํานายณรงค์ศักดิ์ โอสถธนากร ผู้ว่าราชการจังหวัดพะเยา นายเอกพล จันทะวงษ์ ผู้ช่วยโค้ช และเด็กทีมฟุตบอลเยาวชนหมูป่า อะคาเดมี่ รวม 13 คน เข้าเยี่ยมคารวะและมอบรางวัล Asia Game Changer Awards (รางวัลมอบแก่ผู้ทํางานสร้างความเปลี่ยนแปลงที่ดี-แรงบันดาลใจสู่คนทั่วโลก) ที่ได้รับจากสมาคม Asia Society Association ให้แก่ พลเอก ประยุทธ์ จันทร์โอชา นายกรัฐมนตรี โดยมีผู้บริหารกระทรวงวัฒนธรรม และผู้แทนคณะกรรมการสื่อสร้างสรรค์ กรณีถ้ําหลวง จังหวัดเชียงราย เข้าร่วม
โอกาสนี้ นายกรัฐมนตรีกล่าวมอบโอวาสตอนหนึ่งว่า การช่วยเหลือชีวิตเด็กและโค้ชทีมฟุตบอลเยาวชนหมูป่าอะคาเดมี่ ทั้ง 13 คน ที่ติดอยู่ ณ วนอุทยานถ้ําหลวง - ขุนน้ํานางนอน อําเภอแม่สาย จังหวัดเชียงราย นับเป็นเหตุการณ์ครั้งสําคัญที่ต้องจารึกไว้ในประวัติศาสตร์โลก เนื่องจากแสดงให้เห็นถึงการบูรณาการความร่วมมือจากทุกภาคส่วนทั้งภาครัฐ เอกชนและประชาชนทั้งคนไทยและชาวต่างประเทศที่ปฏิบัติภารกิจด้วยความกล้าหาญ ทุ่มเทและเสียสละอย่างสุดกําลังความสามารถโดยได้รับกําลังใจจากคนทั่วโลก ทําให้ภารกิจนี้สําเร็จลุล่วงไปได้ด้วยดี อย่างไรก็ตาม ความร่วมมือร่วมใจของคนทั่วโลกในครั้งนี้ไม่ได้คํานึงถึงเชื้อชาติเผ่าพันธุ์ เพราะมีจุดมุ่งหมายเดียวกันคือ ความเป็นมนุษยชน ซึ่งเหตุการณ์ครั้งนี้นับเป็นประสบการณ์และก่อให้เกิดแรงบันดาลใจแก่คนทั่วโลกในการเรียนรู้และหันมาใช้ชีวิตเพื่อผู้อื่น เป็นการช่วยเปลี่ยนแปลงโลกได้
พร้อมกล่าวชื่นชมเด็ก ๆ ทีมฟุตบอลเยาวชนหมูป่าอะคาเดมี่ ที่มีวินัยและอดทน เรียนรู้ที่จะปรับตัวเข้ากับสภาพสิ่งแวดล้อมได้เป็นอย่างดี และขอให้เด็ก ๆ ทุกคนระลึกถึงบุคคลที่ให้ความช่วยเหลืออยู่เสมอ ขอให้นําประสบการณ์ที่ผ่านมาเป็นพลังในการดําเนินชีวิต เป็นบุคคลที่มีคุณภาพ ช่วยเหลือและตอบแทนสังคม สร้างความรักความสามัคคี นําประเทศไปสู่ก้าวหน้าต่อไป
จากนั้น นายกรัฐมนตรีได้ร่วมถ่ายรูปเซลฟี่กับเด็กและโค้ชทีมฟุตบอลเยาวชนหมูป่าอะคาเดมี่ ทั้ง 13 คน อย่างเป็นกันเอง ก่อนจะพาเด็กและโค้ชทีมฟุตบอลเยาวชนหมูป่าอะคาเดมี่ ทั้ง 13 คน ขึ้นไปดูบรรยากาศห้องประชุมคณะรัฐมนตรี
--------------------------------
รัฐบาลไทย-ข่าวทำเนียบรัฐบาล-ปิดจ๊อบ ! ต่ออายุแรงงานประมง ม.83 ยอด 6,082  คน
วันจันทร์ที่ 1 ตุลาคม 2561
ปิดจ๊อบ ! ต่ออายุแรงงานประมง ม.83 ยอด 6,082  คน
พล.ต.อ.อดุลย์ แสงสิงแก้ว รมว.แรงงาน เผยยอดต่ออายุแรงงานต่างด้าวประมงทะเล ม.83 มีจํานวน 6,082 คน พบสัญชาติกัมพูชามากสุด 4,565 คน ขณะที่นายจ้างแจ้งขอนําเข้าแรงงงานแล้ว 13,949 คน ได้รับใบอนุญาตทํางานแล้วจํานวน 1,656 คน
พล.ต.อ.อดุลย์ แสงสิงแก้ว รัฐมนตรีว่าการกระทรวงแรงงาน กล่าวว่า จากการที่รัฐบาลได้ให้ความสําคัญกับการแก้ไขปัญหาการขาดแคลนแรงงานประมงทะเล โดยได้เปิดต่ออายุแรงงานต่างด้าวที่ได้รับอนุญาตทํางานตามมาตรา 83 แห่งพระราชกําหนดการประมง พ.ศ.2558 ที่ผ่านการพิสูจน์สัญชาติแล้วออกไปอีกเป็นเวลา 2 ปี ถึงวันที่ 30 กันยายน 2563 ซึ่งจะอนุญาตให้คราวละ 1 ปี ตามที่แรงงานต่างด้าวได้รับอนุญาตให้อยู่ในราชอาณาจักร ซึ่งเริ่มตั้งแต่วันที่ 20 สิงหาคม - 30 กันยายน 2561 ณ ศูนย์บริการเบ็ดเสร็จ (One Stop Service) สํานักงานจัดหางานจังหวัด 22 จังหวัดติดชายทะเล หรือสถานที่ที่เหมาะสมในแต่ละจังหวัดนั้น ปรากฏว่า มีแรงงานต่างด้าวมายื่นขอขยายระยะเวลาการทํางานจํานวนทั้งสิ้น 6,082 คน คิดเป็นร้อยละ 55.29 เป็นกัมพูชามากที่สุดจํานวน 4,565 คน รองลงมาเป็นเมียนมา 1,397 คน และลาว 120 คน โดยจังหวัดที่มีผลการดําเนินการมากที่สุด 5 อันดับคือ 1. ระยอง 2. ตราด 3. ชลบุรี 4. ปัตตานี 5. สงขลา
นอกจากนี้ รัฐบาลยังมีมาตรการแก้ไขปัญหาขาดแคลนแรงงงานประมงโดยการนําเข้าแรงงานต่างด้าวตามระบบ MOU เป้าหมาย 42,000 คน ซึ่งขณะนี้มีนายจ้างยื่นคําร้องขอนําเข้าแรงงานแล้ว 13,949 คน และได้ดําเนินการจัดส่งคําขออนุญาตนําเข้าแรงงานไปสถานทูตทั้ง 3 ประเทศแล้ว 9,099 คน เป็นกัมพูชา 4,588 คน เมียนมา 4,159 คน ลาว 352 คน โดยได้รับใบอนุญาตทํางาน (Work Permit) แล้วจํานวน 1,656 คน
รมว.แรงงาน กล่าวต่อว่า สําหรับแรงงานประมงตามมาตรา 83 ที่ไม่ได้ต่ออายุการทํางานในครั้งนี้พบว่า บางส่วนเปลี่ยนสถานะเป็น MOU แล้ว และบางส่วนเดินทางกลับประเทศ อย่างไรก็ตาม คาดว่าในเดือนพฤศจิกายนนี้จะสามารถนําเข้าแรงงานประมงได้ทันต่อความต้องการ ทั้งนี้ ขอย้ําว่า แรงงานต่างด้าวที่ประสงค์จะเข้ามาทํางานในประเทศไทยจะต้องเข้ามาอย่างถูกต้องตามกฎหมายและมีใบอนุญาตทํางาน หากฝ่าฝืนทํางานมีความผิดในข้อหา ‘ทํางานโดยไม่มีใบอนุญาตทํางาน’ ต้องระวางโทษปรับ 5,000-50,000 บาท ตรวจพบจับปรับแล้วส่งกลับประเทศทันที ส่วนนายจ้างที่จ้างแรงงานต่างด้าวผิดกฎหมาย มีความผิดในข้อหา ‘รับคนต่างด้าวเข้าทํางานโดยไม่มีใบอนุญาตทํางาน’ ต้องระวางโทษปรับ 10,000-100,000 บาท ต่อแรงงานต่างด้าว 1 คน และหากทําผิดซ้ํา ต้องระวางโทษจําคุกไม่เกิน 1 ปี ปรับ 50,000-200,000 บาท ต่อแรงงานต่างด้าว 1 คน และห้ามจ้างแรงงานต่างด้าวเป็นเวลา 3 ปี
รัฐบาลไทย-ข่าวทำเนียบรัฐบาล-นายกฯ เตรียมนำทีม ครม. ลงพื้นที่ภาคกลางและประชุม ครม.นอกสถานที่ 18 – 19 ก.ย. นี้ ตั้งเป้าพัฒนาสู่มหานครที่ทันสมัย เป็นฐานการเชื่อมโยงไทยสู่เส้นทางขนส่ง 2 ฝั่งทะเล
วันจันทร์ที่ 18 กันยายน 2560
นายกฯ เตรียมนําทีม ครม. ลงพื้นที่ภาคกลางและประชุม ครม.นอกสถานที่ 18 – 19 ก.ย. นี้ ตั้งเป้าพัฒนาสู่มหานครที่ทันสมัย เป็นฐานการเชื่อมโยงไทยสู่เส้นทางขนส่ง 2 ฝั่งทะเล
นายกฯ เตรียมนําทีม ครม. ลงพื้นที่ภาคกลางและประชุม ครม.นอกสถานที่ 18 – 19 ก.ย. นี้ ตั้งเป้าพัฒนาสู่มหานครที่ทันสมัย เป็นฐานการเชื่อมโยงไทยสู่เส้นทางขนส่ง 2 ฝั่งทะเล
วันนี้ (17 กันยายน 2560)พลเอก ประยุทธ์ จันทร์โอชา นายกรัฐมนตรี เตรียมนําคณะรัฐมนตรีลงพื้นที่ภาคกลาง เพื่อติดตามความคืบหน้าโครงการต่าง ๆ ตามนโยบายรัฐบาล พร้อมรับฟังเสียงจากพี่น้องประชาชนอย่างใกล้ชิด รวมทั้งเข้าร่วมการประชุม ครม. นอกสถานที่อย่างเป็นทางการ ณ จ.พระนครศรีอยุธยา ในระหว่างวันที่ 18-19 ก.ย.60
“ที่ผ่านมารัฐบาลได้ส่งเสริมการเกษตรในพื้นที่ภาคกลาง ซึ่งเปรียบเสมือนอู่ข้าวอู่น้ํา อาทิ การจัดที่ดินทํากินแก่ราษฎรยากไร้พร้อมส่งเสริมและพัฒนาอาชีพตามหลักปรัชญาของเศรษฐกิจพอเพียง ส่งเสริมการวิจัยและพัฒนาอ้อยพันธุ์ดี พร้อมทั้งขยายพันธุ์อ้อยปลอดโรคสู่เกษตรกร พัฒนาขีดความสามารถ SMEs ในการแปรรูปการเกษตรและสร้างมูลค่าเพิ่มแบบครบวงจร รวมถึงโครงการ 9101 ตามรอยเท้าพ่อ ภายใต้ร่มพระบารมี เพื่อพัฒนาการเกษตรอย่างยั่งยืน
นอกจากนี้ ยังแก้ไขปัญหาน้ําท่วมน้ําแล้งใน 7 ลุ่มน้ําหลักของภาคกลาง ได้แก่ การก่อสร้างและปรับปรุงแหล่งน้ําเพื่อเพิ่มพื้นที่ชลประทานกว่า 200,000 ไร่ มีผู้ได้ประโยชน์กว่า 155,000 ครัวเรือน ฟื้นฟูแหล่งน้ําธรรมชาติ เช่น ขุดลอก กําจัดวัชพืช ให้เก็บกักน้ําได้มากขึ้น มีพื้นที่เกษตรได้ประโยชน์ราว 39,000 ไร่ พัฒนาแหล่งน้ําบาดาลในพื้นที่ประสบภัยแล้ง ประชาชนได้ประโยชน์ 8,300 ครัวเรือน คิดเป็นพื้นที่เกษตรกว่า 100,000 ไร่ ขุดเจาะบ่อบาดาลเพื่อน้ําอุปโภคบริโภคและก่อสร้างระบบปรับปรุงคุณภาพน้ําดื่มให้แก่โรงเรียนรวม 362 แห่ง และกําลังดําเนินโครงการขุดดินแลกน้ําโดยร่วมกับภาคเอกชนปรับปรุง หรือ สร้างแหล่งเก็บน้ําในพื้นที่ขาดแคลนด้วย”
ขณะเดียวกัน ยังให้ความสําคัญกับการพัฒนาแหล่งท่องเที่ยวเชิงประวัติศาสตร์ในฐานะที่เมืองโบราณในพระนครศรีอยุธยาเป็นมรดกโลก ซึ่งที่ผ่านมาประสบปัญหาด้านความเป็นระเบียบและความปลอดภัยต่อนักท่องเที่ยว รัฐบาลจึงจัดทําโครงการประชารัฐ เนรมิตอยุธยา โดยบูรณะโบราณสถาน ต้นไม้ ส่งเสริมการเดินทางโดยจักรยาน เรือ รถราง สร้างจุดแวะพัก และดูแลความปลอดภัยแก่นักท่องเที่ยว พร้อมทั้งเชื่อมโยงโครงข่ายการคมนาคมขนส่งไปยังแหล่งท่องเที่ยวเมืองอื่น ๆ เช่น โครงการมอเตอร์เวย์สาย บางปะอิน-นครราชสีมา บางใหญ่-กาญจนบุรี และก่อสร้างรถไฟทางคู่ หัวหิน-ประจวบคีรีขันธ์ มาบกะเบา-ชุมทางจิระ ลพบุรี-ปากน้ําโพ เป็นต้น
ส่วนการดูแลรักษาความสะอาด รัฐบาลได้สร้างระบบฝังกลบขยะมูลฝอยอย่างถูกหลักวิชาการ และขนย้ายขยะสะสมกว่า 2 แสนตันที่เป็นปัญหาหมักหมมมานานกว่า 10 ปีในพื้นที่วิกฤตภาคกลางได้สําเร็จ และล่าสุดได้นําร่องก่อสร้างศูนย์บริหารจัดการขยะแบบครบวงจรที่บ่อขยะกลางทุ่ง อ.บางบาล จ.พระนครศรีอยุธยา
สําหรับการประชุม ครม. นอกสถานที่ในครั้งนี้ รัฐบาลตั้งเป้าชูทิศทางการพัฒนาภาคกลางสู่มหานครที่ทันสมัยและเป็นฐานการเชื่อมโยงประเทศไทยสู่เส้นทางขนส่ง 2 ฝั่งทะเล รวมทั้งจะเร่งเดินหน้าแก้ปัญหาน้ําท่วมซ้ําซาก บรรเทาความเสียหายและความเดือดร้อนจากน้ําท่วมน้ําแล้งให้แก่ประชาชน ตลอดจนให้ความช่วยเหลือพี่น้องเกษตรกรที่ประสบอุทกภัยจากพายุเซินกาและตาลัส และสนับสนุนการฟื้นฟูอาชีพ ลดรายจ่าย เพิ่มรายได้ อย่างครบวงจรด้วย
*******************
สํานักโฆษก
รัฐบาลไทย-ข่าวทำเนียบรัฐบาล-กรุงไทยแจงลงทะเบียนรับเงินเยียวยา 5,000 บาทผ่านเว็บไชต์เท่านั้น ใช้บัญชีธนาคารใดก็ได้
วันศุกร์ที่ 27 มีนาคม 2563
กรุงไทยแจงลงทะเบียนรับเงินเยียวยา 5,000 บาทผ่านเว็บไชต์เท่านั้น ใช้บัญชีธนาคารใดก็ได้
ตามที่รัฐบาลได้ออกมาตรการชดเชยรายได้แก่ ลูกจ้างของสถานประกอบการที่ได้รับผลกระทบหรือผู้ได้รับผลกระทบอื่นๆ ของการแพร่ระบาดของไวรัสโคโรนา (COVID-19) “มาตรการเยียวยา 5,000 บาท (3 เดือน)” นั้น
นายผยง ศรีวณิช กรรมการผู้จัดการใหญ่ ธนาคารกรุงไทย เปิดเผยว่า แรงงาน ลูกจ้างชั่วคราวและผู้ประกอบอาชีพอิสระที่ไม่ได้อยู่ในระบบประกันสังคม และได้รับผลกระทบการแพร่ระบาดของเชื้อไวรัสโคโรนา (COVID-19) สามารถลงทะเบียนเข้าร่วมมาตรการ ผ่านเว็บไซต์ www.เราไม่ทิ้งกัน.com ได้ตั้งแต่วันเสาร์ที่ 28 มีนาคม 2563 เวลา 18.00 น. เป็นต้นไป ไม่จํากัดจํานวนสิทธิ์ต่อวัน และเปิดให้ลงทะเบียนได้ตลอด 24 ชั่วโมง โดยระบบจะได้แจ้งผลการลงทะเบียนและสิทธิ์ตามมาตรการทาง SMS ตามเบอร์โทรศัพท์มือถือที่ให้ไว้ หรือทางไปรษณีย์ลงทะเบียนในกรณีที่ไม่มีโทรศัพท์มือถือ
ในส่วนของการรับเงินเยียวยา สามารถรับได้ผ่าน 2 ช่องทาง ได้แก่ ทางบัญชีพร้อมเพย์ของธนาคารใดก็ได้ที่ผูกกับเลขบัตรประจําตัวประชาชน หรือ บัญชีธนาคารใดก็ได้ที่มีอยู่เดิมโดยที่ชื่อและนามสกุลเจ้าของบัญชีต้องตรงกับชื่อและนามสกุลที่นํามาลงทะเบียน ดังนั้นจึงขอเน้นย้ําว่าไม่จําเป็นต้องไปเปิดบัญชีใหม่ที่สาขา สําหรับผู้ที่ต้องการเปิดบัญชีพร้อมเพย์สามารถทําได้ด้วยตนเองผ่านตู้เอทีเอ็มหรือแอปพลิเคชั่น Mobile Banking ของธนาคาร ทั้งนี้ ผู้ที่ลงทะเบียนและผ่านการตรวจสอบคุณสมบัติตามหลักเกณฑ์ที่กระทรวงการคลังและหน่วยงานที่เกี่ยวข้องกําหนดทุกท่านจะได้รับเงินช่วยเหลือรายละ 5,000 บาทต่อเดือน เป็นระยะเวลา 3 เดือน โดยระบบจะจ่ายเงินเยียวยาเข้าบัญชีอย่างเร็วที่สุดภายใน 7 วันทําการ
อย่างไรก็ตาม ขณะนี้มีลูกค้าและผู้ที่ได้รับผลกระทบจากการแพร่ระบาดของไวรัสโคโรนา (COVID-19) มาเปิดบัญชี เพื่อเตรียมลงทะเบียนรับเงินเยียวยาจํานวน 5,000 บาท ที่สาขาของธนาคารกรุงไทยจํานวนมาก แม้ว่าธนาคารมีมาตรการด้านความปลอดภัยเพื่อรับมือการระบาดของเชื้อไวรัสโคโรนา (COVID-19) ตามประกาศ พ.ร.ก.การบริหารราชการฉุกเฉิน โดยการคัดกรองลูกค้า สอบถามประวัติการเดินทางลูกค้าทุกท่าน ตรวจวัดอุณหภูมิ จัดเตรียมเจลล้างมือ และจัดระเบียบที่นั่งและรอคิวโดยเว้นระยะห่างอย่างน้อย 1 เมตร แต่ภายนอกสาขานั้นมีประชาชนมารอต่อคิวอย่างล้นหลามจึงมีความสุ่มสี่ยงต่อการแพร่ระบาดของเชื้อไวรัสโคโรนา (COVID-19) และไม่สอดคล้องกับแนวทางป้องกันโรคระบาดที่ควรเว้นระยะห่างทางสังคมของทางราชการ ธนาคารกรุงไทยจึงมีความจําเป็นต้องปิดทําการในวันเสาร์ที่ 28 และวันอาทิตย์ที่ 29 มีนาคม 2563 เพื่อป้องกันการแพร่ระบาดของเชื้อไวรัสโคโรนา (COVID-19) โดยจะเปิดทําการตามปกติในวันจันทร์ที่ 30 มีนาคม 2563 จึงขออภัยในความไม่สะดวกมา ณ ที่นี้
ทั้งนี้ หากไม่สามารถลงทะเบียนออนไลน์ได้ด้วยตนเอง สามารถขอความช่วยเหลือบุคคลใกล้ชิดช่วยลงทะเบียนออนไลน์ได้ และสามารถขอคําแนะนําหรือสอบถามข้อมูลเพิ่มเติมได้ที่ Call Center ของธนาคารกรุงไทย โทร. 02-111-1144
ฝ่ายกลยุทธ์การตลาด
โทร.0-2208-4174-8
รัฐบาลไทย-ข่าวทำเนียบรัฐบาล-รัฐมนตรีสุริยะฯ ให้ผอ.UNIDO เข้าพบเพื่อรายงานกิจกรรมและความร่วมมือระหว่าง UNIDO กับประเทศไทย
วันพฤหัสบดีที่ 5 กันยายน 2562
รัฐมนตรีสุริยะฯ ให้ผอ.UNIDO เข้าพบเพื่อรายงานกิจกรรมและความร่วมมือระหว่าง UNIDO กับประเทศไทย
ายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม ให้ Mr. Stein Hansen ผู้อํานวยการสํานักงานภูมิภาคองค์การพัฒนาอุตสาหกรรมแห่งสหประชาชาติ (United Nations Industrial Development Organization – UNIDO) ประจําประเทศไทย เข้าพบ
วันที่ 3 กันยายน 2562 นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม ให้ Mr. Stein Hansen ผู้อํานวยการสํานักงานภูมิภาคองค์การพัฒนาอุตสาหกรรมแห่งสหประชาชาติ (United Nations Industrial Development Organization – UNIDO) ประจําประเทศไทย เข้าพบ เพื่อรายงานกิจกรรมและความร่วมมือระหว่าง UNIDO กับประเทศไทย โดยมีนายณัฐพล รังสิตพล ผู้อํานวยการสํานักงานเศรษฐกิจอุตสาหกรรม ร่วมหารือ ณ ห้องรับรอง 2 ชั้น 2 อาคารสํานักงานปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-มาตรการช่วยเหลือเยียวยากลุ่มเปราะบางที่ได้รับผลกระทบโควิด19
วันพุธที่ 24 มิถุนายน 2563
มาตรการช่วยเหลือเยียวยากลุ่มเปราะบางที่ได้รับผลกระทบโควิด19
วันพุธที่ 24 มิถุนายน 2563
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเห็นชอบมาตรการช่วยเหลือเยียวยากลุ่มเปราะบาง ที่ได้รับผลกระทบจากการแพร่ระบาดของโรคโควิด-19 วงเงิน 1,000 บาทต่อราย เป็นเวลา 3 เดือน ตั้งแต่เดือนพ.ค. – ก.ค. 63 ซึ่งครอบคลุมทั้งกลุ่มเด็กที่ได้รับเงินอุดหนุนเพื่อการเลี้ยงดูเด็กแรกเกิด กลุ่มผู้สูงอายุที่ได้รับเบี้ยยังชีพผู้สูงอายุ และกลุ่มคนพิการที่มีบัตรประจําตัวคนพิการ จํานวนกว่า 6,780,000 ราย โดยประชาชนทั้ง 3 กลุ่ม จะต้องเป็นผู้ที่ไม่เคยได้รับสิทธิจากมาตรการช่วยเหลือเยียวยาผู้ที่ได้รับผลกระทบจากโรคโควิด-19 ของภาครัฐมาก่อน สําหรับการจัดสรรเงินเยียวยาจะดําเนินการตามฐานข้อมูลที่มีอยู่ โดยประชาชนไม่ต้องลงทะเบียนใหม่ และรอรับเงินผ่านบัญชีธนาคารหรือเงินสดตามปกติ
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-การเตรียมความพร้อมของสถานศึกษาในช่วงการเปิดภาคเรียน ต้องดำเนินการเช่นไรบ้าง ??
วันอังคารที่ 30 มิถุนายน 2563
การเตรียมความพร้อมของสถานศึกษาในช่วงการเปิดภาคเรียน ต้องดําเนินการเช่นไรบ้าง ??
การเตรียมความพร้อมของสถานศึกษา ต้องดําเนินการเช่นไรบ้าง ??
Q : การเตรียมความพร้อมของสถานศึกษาในช่วงการเปิดภาคเรียน ต้องดําเนินการเช่นไรบ้าง ??
A : 1) ตรวจสอบห้องสุขา โรงอาหาร ให้มีอ่างล้างมือ เพียงพอ อยู่ในสภาพดี พร้อมใช้งาน รวมถึงสบู่ล้างมือที่เพียงพอ
2) จัดเตรียมอุปกรณ์ล้างมือ เช่น เจลแอลกอฮอล์ ไว้บริเวณทางเข้าห้องเรียน และอาคารต่างๆ ที่มีการใช้งานร่วมกัน
3) กําหนดจุดตรวจคัดกรองอาการป่วยบริเวณทางเข้าสถานศึกษา อาคารเรียน หอพัก พร้อมอุปกรณ์ เช่น เครื่องวัดอุณหภูมิ
4) จัดสถานที่เพื่อเว้นระยะห่างระหว่างบุคคล เช่น การเข้าแถว การเข้าคิว การจัดที่นั่งเรียน การจัดที่นั่งรับประทานอาหาร ตามมาตรการเว้นระยะห่างทางกายภาพ (Physical Distancing)
5) ทําสัญลักษณ์เพื่อเว้นระยะห่างระหว่างบุคคล เช่น จุดตรวจวัดไข้ ก่อนเข้าโรงเรียน แถวรับอาหารกลางวัน จุดล้างมือ เป็นต้น
6) จัดตารางเหลื่อมเวลาการเรียน หรือการพักรับประทานอาหารกลางวัน
7) สําหรับเด็กเล็กที่ยังต้องนอนกลางวัน หรือโรงเรียนในพื้นที่ห่างไกล ที่มีโรงนอน ให้รักษาระยะห่างระหว่างกันอย่างน้อย 1 เมตร โดยไม่ให้ ศีรษะชนกันและแยกอุปกรณ์เครื่องใช้เป็นของส่วนตัว ไม่ใช้ร่วมกัน
8) กําหนดให้มีเจ้าหน้าที่ที่รับผิดชอบการป้องกันควบคุมโรคของสถานศึกษาเพื่อคอยติดต่อประสานงานกับหน่วยงานสาธารณสุขในพื้นที่เมื่อพบผู้ป่วยสงสัย